ARTÉS PER LA INDEPENDÈNCIA: d’abril 2014
Hem passat una bona Fira d'Artés entre amics
Aquest cap de setmana de Fira d'Artés no podem dir que no hagi plogut perquè ho va fer dissabte a la nit, però podem estar contents perquè durant les hores de fira la pluja ens ha respectat i fins i tot ha fet un bon sol.
Artés per la Independència hi ha tornat a ser present per segona vegada en la nostra petita història de menys de 2 anys.
Vem crear un bon espai de trobada per a xerrar tranquil·lament amb un refresc a les mans i alguna cosa per picar a taula. Mentrestant en dues paradetes separades teníem l'urna de Signa Un Vot, que diumenge va quedar ben plena, i les samarretes, llibres i arrecades que ens ajuden a autofinançar-nos.
L'espai de l'antic mercat va ser acollidor
El Signa Un Vot va continuar fent feina
La nostra estratègia de ser a tots els actes és lenta però efectiva. Sense l'agressivitat d'anar a trobar la gent i esperant que les persones vinguin a informar-se, a omplir una instància de Signa Un Vot o a comprar una estelada anem arribant poc a poc a cada vegada més gent. I n'estem molt contents.
La nostra exposició també hi va ser
MOLTES GRÀCIES a tots els que veu venir a fer un beure amb nosaltres, als veïns del davant que ens van deixar penjar la pancarta al seu balcó i gràcies a l'Ajuntament per donar-nos permís i deixar-nos l'equip de so i la connexió elèctrica.
Amb una setmana hem fet 3 actes ben importants
El dijous dia 10 d'abril vàrem fer el tercer acte de la nostra agenda artesenca del segon trimestre del 2014:
La Patrícia Gabancho, una periodista, escriptora i tertuliana planera com ningú, un cop vaig haver-la presentat em va dir: "ara tu ja pots baixar de l'escenari i tornes quan fem el col·loqui". Fet que em va anar perfecte per poder fer alguna foto i prendre notes del que dèia.
Ens va explicar les condicions en que es trobaven "les dones i els homes" del 1714, sobretot després de la derrota:
-En FelipV estava obsessionat amb els catalans, igual que l'actual govern del PP.
-Anglaterra va perdre la guerra sacrificant Catalunya tot i que a l'últim moment ja enviaven un barco des de Mallorca per ajudar-nos. Els anglesos encara se senten en deute amb nosaltres.
-La noblesa catalana era Felipista i la burgesia creixent era Austriacista. També com ara si entenem que la noblesa equivaldria al senyor Abertis o el senyor La Caixa, per exemple.
-El 1760 ja es fa el primer memorial de greuges que se centrava en la pèrdua de competències en el règim municipal. Aquest punt és el més actual ja que s'acaba d'aprovar una moció al nostre ajuntament posicionant-se en contra de la nova llei de règim local del PP.
Presentació de la Patrícia Gabancho
Sala pràcticament plena en el primer dijous en que programem una xerrada
El divendres dia 11 es va fer un nou acte d'entrega de documents a l'Agència Tributàra Catalana, aquest cop estrenant l'oficina del carrer Major de Manresa que aprofita les oficines de la diputació de Barcelona.
Aquest és el tercer cop que Artés, representat pel seu alcalde, Josep Candàliga, paga els impostos d'IRPF i la resta d'imppostos de recaptació espanyola mitjançant l'ATC.
Grup d'empresàries que han presentat els seus impostos a la flamant ATC
I diumenge vàrem fer l'esperada visita al Born CC de Barcelona on vem aprendre moltíssim i vem agafar aire per continuar la nostra lluita:
Tres grups d'entre 17 i 18 persones, 52 en total. Un bus pràcticament ple. Per un preu tant ajustat com 15euros vem poder visitar les exposicions en visita lliure i vem fer la visita guiada que ens va explicar la vida diària de fa 300 anys a Barcelona en un barri de comerciants, artesants i hostalers que sorprenentment vivien prou bé si obviem que no tenien ni aigua corrent ni electricitat però que tenien una bona colla de beuratges a les tabernes i 110 dies de festa als carrers del barri.
El primer grup a punt d'entrar en la casa més important del jaciment.
LA MAGDA ORANICH VA HAVER DE CANVIAR-NOS LA DATA, VINDRÀ EL 31 DE MAIG
Xerrada amb Patrícia Gabancho
FE D'ERRATES: LA MAGDA ORANICH VA HAVER DE CANVIAR...